[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.7.2005

COM(2005) 309 végleges

2003/0128 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS IRÁNYELVE A GÉPJÁRMŰVEK BELSŐ BERENDEZÉSEIRE (ÜLÉSEK ÉS RÖGZÍTÉSÜK SZILÁRDSÁGA) VONATKOZÓ TAGÁLLAMI JOGSZABÁLYOK KÖZELÍTÉSÉRŐL SZÓLÓ 74/408/EGK TANÁCSI IRÁNYELV MÓDOSÍTÁSÁRÓL” címen előterjesztett javaslatra vonatkozó tanácsi közös állásponthoz tett módosításokról

A BIZOTTSÁG JAVASLATÁNAK MÓDOSÍTÁSA az EK-Szerződés 250. cikkének (2) bekezdésével összhangban

2003/0128 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS IRÁNYELVE A GÉPJÁRMŰVEK BELSŐ BERENDEZÉSEIRE (ÜLÉSEK ÉS RÖGZÍTÉSÜK SZILÁRDSÁGA) VONATKOZÓ TAGÁLLAMI JOGSZABÁLYOK KÖZELÍTÉSÉRŐL SZÓLÓ 74/408/EGK TANÁCSI IRÁNYELV MÓDOSÍTÁSÁRÓL” címen előterjesztett javaslatra vonatkozó tanácsi közös állásponthoz tett módosításokról

1. BEVEZETÉS

Az EK-Szerződés 251. cikke (2) bekezdése harmadik albekezdése c) pontja alapján a Bizottság véleményt nyilvánít az Európai Parlament által második olvasat során javasolt módosításokról. A Bizottság a Parlament által javasolt két módosításról a következő véleményt adja:

2. ELőZMÉNYEK

A javaslatnak az Európai Parlamenthez és a Tanácshoz történő továbbításának időpontja COM(2003)361 végleges – 2003/00128(COD) –C5-0283/2003 : | 2003. június 20. |

Az Európai Parlament véleményének időpontja (első olvasat): | 2003. december 17. |

A közös álláspont Tanács általi elfogadásának időpontja: | 2005. január 24. (egyhangúlag) |

A Gazdasági és Európai Szociális Bizottság véleményének időpontja: | 2003. december 10. |

Az Európai Parlament véleményének időpontja (második olvasat): | 2005. május 26. |

3. A JAVASLAT CÉLJA

E javaslat egy három irányelvből álló sorozat részét képezi, amely irányelvek célja a biztonsági öv bevezetése valamennyi haszongépjárműben, a városi tömegközlekedésben használt autóbuszok kivételével. A javaslat kiegészíti a 2003/20/EK irányelv elfogadását, kiterjesztve valamennyi járműre a biztonsági öv kötelező használatát.

A haszongépjárművek szerkezeti felépítéséhez kapcsolódó technikai okokból kifolyólag módosítani kell az ülésekre és a fejtámlákra vonatkozó 74/408/EGK irányelvet. Ahhoz ugyanis, hogy a biztonsági öv magas szintű védelmet tudjon nyújtani a felhasználóknak, fontos biztosítani azt, hogy az ülések kellően ellenállók legyenek, és képesek legyenek elnyelni a becsapódási energiát. A felhasználók biztonságához kapcsolódó okok miatt a javaslat tartalmazza az ülések oldalirányban történő elhelyezésének tilalmát is.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

A 2005. május 26-i plenáris ülésen az Európai Parlament elutasította az 1. és a 4. módosítást, és elfogadta az 5., valamint a 6. módosítást. E módosítások célja az oldalra néző ülések egyes autóbusztípusokban történő elhelyezésének engedélyezése egy ötéves időtartamra.

A Bizottság elfogadja az Európai Parlament által megszavazott módosításokat.

5. Következtetés

Az EK-Szerződés 250. cikkének (2) bekezdése alapján a Bizottság javaslatát a fentiek szerint módosítja.